Document ID: 32014R0566

REGULAMENTUL (UE) NR. 566/2014 AL CONSILIULUI
din 26 mai 2014
de modificare a Regulamentului (CE) nr. 617/2007 în ceea ce privește punerea în aplicare a perioadei de tranziție între cel de al 10-lea FED și cel de al 11-lea FED până la intrarea în vigoare a acordului intern privind cel de al 11-lea FED
CONSILIUL UNIUNII EUROPENE,
având în vedere Tratatul privind funcționarea Uniunii Europene,
având în vedere Acordul de parteneriat dintre membrii grupului statelor din Africa, zona Caraibilor și Pacific (ACP), pe de o parte, și Comunitatea Europeană și statele membre ale acesteia, pe de altă parte, astfel cum a fost modificat ultima dată (1) (denumit în continuare „Acordul de parteneriat ACP-UE”),
având în vedere acordul intern dintre reprezentanții guvernelor statelor membre, reuniți în cadrul Consiliului, privind finanțarea ajutorului comunitar în baza cadrului financiar multianual pentru perioada 2008-2013 în conformitate cu Acordul de parteneriat ACP-CE și privind alocarea de asistență financiară pentru țările și teritoriile de peste mări cărora li se aplică dispozițiile părții a patra din Tratatul CE (2) (denumit în continuare „acordul intern”), în special articolul 10 alineatul (1),
având în vedere propunerea Comisiei Europene,
având în vedere avizul Băncii Europene de Investiții,
întrucât:
(1)
Decizia 2013/759/UE a Consiliului (3) stabilește măsuri tranzitorii de gestionare a Fondului european de dezvoltare (FED) (denumite în continuare „facilitatea de tranziție”) destinate să asigure disponibilitatea fondurilor pentru cooperarea cu țările din Africa, zona Caraibilor și Pacific și cu țările și teritoriile de peste mări, precum și pentru cheltuielile de sprijin, de la 1 ianuarie 2014 până la data intrării în vigoare a celui de al 11-lea FED.
(2)
Este necesară modificarea Regulamentului (CE) nr. 617/2007 al Consiliului (4) pentru gestionarea operațională și financiară a facilității de tranziție în perioada de tranziție între cel de al 10-lea FED și cel de al 11-lea FED până la intrarea în vigoare a acordului intern privind cel de al 11-lea FED și a regulamentului de punere în aplicare a celui de al 11-lea FED.
(3)
Se impune modificarea în mod similar a normelor de punere în aplicare pentru gestionarea operațională și financiară a facilității pentru investiții pe durata perioadei de tranziție.
(4)
Organizarea și funcționarea Serviciului European de Acțiune Externă (SEAE) sunt stabilite prin Decizia 2010/427/UE a Consiliului (5).
(5)
Regulamentul (CE) nr. 617/2007 ar trebui prin urmare să se modifice în mod corespunzător,
ADOPTĂ PREZENTUL REGULAMENT:
Articolul 1
În perioada de tranziție între cel de al 10-lea FED și cel de al 11-lea FED până la intrarea în vigoare a acordului intern privind cel de al 11-lea FED, articolele 1-16 din Regulamentul (CE) nr. 617/2007 al Consiliului se înlocuiesc cu cele prevăzute în anexa la prezentul regulament.
Articolul 2
Prezentul regulament se aplică în conformitate cu Decizia 2010/427/UE.
Articolul 3
Prezentul regulament intră în vigoare în a treia zi de la data publicării în Jurnalul Oficial al Uniunii Europene.
Prezentul regulament se aplică până la intrarea în vigoare a Regulamentului de punere în aplicare a celui de al 11-lea FED.
Prezentul regulament este obligatoriu în toate elementele sale și se aplică în mod direct în toate statele membre.
Adoptat la Bruxelles, 26 mai 2014.

Labels: 2
5
10
18
15